Here is a page extracted from Wikipedia that may contain CSS, HTML, and a lot of unformatted text.

Title: Sexma
Content: Iste articlo ye sobre una subdivisión territorial historica. Ta atros usos se veiga sexma (desambigación).

Una sexma u sesma (d'o latín SEXTUS) ye a división territorial en que se subdividiba cadaguna d'as comunidatz d'aldeyas aragonesas en a Edat Meya.

Etimolochía
Como o suyo propio nombre sinyala, una sexma ye una seisena parti de bella cosa. As comunidatz de Daroca, Calatayú y Teruel se dividiban en seis sexmas, mientres que a comunidat d'Albarracín nomás en teneba que quatre.

Sexmas
En total bi habió en as comunidatz aragonesas dica 22 sexmas. Por un regular a sexma se deciba por o nombre d'a suya prencipal localidat. Yeran excepcions as sexmas d'a comunidat de Calatayú, que se denominaban por os nombres d'os ríos afluyents d'o Xalón, a sexma del Río Martín en a comunidat de Teruel y a sexma del río Xiloca en a comunidat de Daroca.

Comunidat d'Albarracín (4 sexmas)
Bronchales
Chabaloyas
Fridas
Villar d'el Cobo
Comunidat de Calatayú (6 sexmas)
Río Canyada
Río Ibdes
Río Manubles
Río Miedes
Río Xalón
Río Xiloca
Comunidat de Daroca (6 sexmas)
Barrachina
Gallocanta
Honor de Uesa
Langa
Río Xiloca
Trassierra
Comunidat de Teruel (6 sexmas)
Campo de Cella
Campo de Mont Agut
Campo de Sarrión
Campo de Visiedo
Río Martín
Rubiuelos

Bibliografía 
Antonio Gargallo Moya: Los orígenes de la Comunidad de Teruel. Instituto de Estudios Turolenses, 1984.
José Luis Corral Lafuente: La génesis de la comunidad de aldeas de Calatayud, Aragón en la Edad Media, nº 16, 2000, pachinas. 197-214
Pascual Crespo Vicente: Libro de la manifestación del moravedí de las aldeas de la ciudad de Daroca, 1373: según el manuscrito nº 2.398 del Archivo de la Corona de Aragón. Editor	C.E. Jiloca, 1998. ISBN 8460951235, 9788460951230